


SÚHRN CHARAKTERISTICKÝCH VLASTNOSTÍ LIEKU

1.	NÁZOV VETERINÁRNEHO LIEKU

Milbenin 12,5 mg/125 mg žuvacie tablety pre psy

2.	KVALITATÍVNE A KVANTITATÍVNE ZLOŽENIE

Jedna žuvacia tableta obsahuje:
Účinné látky:
Milbemycínoxím 	12,5 mg
Prazikvantel 		125,0 mg

Pomocné látky:

	Kvalitatívne zloženie pomocných látok a iných zložiek

	Mikrokryštalická celulóza

	Monohydrát laktózy

	Povidón

	Koloidný oxid kremičitý, bezvodý

	Stearát horečnatý

	Bravčová aróma

	Mastenec

	Predželatínovaný škrob



Okrúhle, biele alebo takmer biele žuvacie tablety s rovnomerne rozloženým hnedastým pigmentom.

3.	KLINICKÉ ÚDAJE

3.1	Cieľové druhy

Psy (s hmotnosťou najmenej 5 kg)

3.2	Indikácie na použitie pre každý cieľový druh

Liečba zmiešaných infekcií dospelými cestódami a nematódami nasledujúcich druhov citlivých na prazikvantel a milbemycínoxím:
- Cestódy:
Dipylidium caninum
Taenia spp.
Echinococcus spp.
Mesocestoides spp.
- Nematódy:
Ancylostoma caninum
Toxocara canis
Toxascaris leonina
Trichuris vulpis
Crenosoma vulpis
Angiostrongylus vasorum (zníženie úrovne infekcie nezrelými dospelými (L5) a dospelými štádiami parazitov, pozri špecifické liečebné a preventívne schémy ochorení v časti 3.9 „Cesty podania a dávkovanie “)
Thelazia callipaeda (pozri špecifickú liečebnú schému v časti 3.9 „Cesty podania a dávkovanie“)

Liek sa môže použiť aj na prevenciu infestácie srdcovými červami (Dirofilaria immitis), ak je indikovaná súbežná liečba proti cestódam.

3.3	Kontraindikácie

Nepoužívať pri psoch s hmotnosťou nižšou ako 5 kg.
Nepoužívať v prípadoch precitlivenosti na účinnú látky alebo na niektorú z pomocných látok.
Pozri tiež časť 3.5 „Osobitné opatrenia na používanie“.

3.4	Osobitné upozornenia

Odporúča sa súbežne liečiť všetky zvieratá žijúce v jednej domácnosti.
Ak sa potvrdí infekcia cestódou D. caninum, je potrebné zvážiť s veterinárnym lekárom súbežnú liečbu proti medzihostiteľom (ako sú blchy a vši), aby sa zabránilo opätovnej infekcii. Rezistencia parazitov na ktorúkoľvek konkrétnu triedu antihelmintík sa môže vyvinúť po častom a opakovanom používaní antihelmintík danej triedy.

Použitie lieku by malo nasledovať po zavedení vhodných diagnostických opatrení proti zmiešaným infekciám nematódami a cestódami s ohľadom na anamnézu a charakteristiky zvieraťa (napr. vek, zdravotný stav), prostredie (napr. psy v chovateľskej stanici, poľovné psy), kŕmenie (napr. prístup k surovému mäsu), geografickú polohu a cestovanie. Posúdenie podávania lieku psom s rizikom zmiešaných reinfekcií alebo v špecifických rizikových situáciách (ako sú zoonotické riziká) by mal vykonať zodpovedný veterinárny lekár. Pri použití tohto lieku by sa mali zohľadniť miestne informácie o citlivosti cieľových parazitov, ak sú k dispozícii.

Zbytočné používanie antiparazitík alebo ich používanie v rozpore s pokynmi uvedenými v súhrne charakteristických vlastností lieku môže zvýšiť selekčný tlak na rozvoj rezistencie a viesť k zníženiu účinnosti.

V USA bola hlásená rezistencia Dipylidium caninum na prazikvantel, ako aj prípady viacnásobnej liekovej rezistencie Ancylostoma caninum na milbemycínoxím.

3.5	Osobitné opatrenia na používanie

Osobitné opatrenia na bezpečné používanie pri cieľových druhoch:
Štúdie s milbemycínoxímom naznačujú, že bezpečnostná hranica pri psoch plemena kólia alebo príbuzných plemenách s mutáciou MDR1 (-/-) je nižšia v porovnaní s normálnou populáciou. Pri týchto psoch sa má prísne dodržiavať odporúčaná dávka.
Tolerancia lieku pri mladých šteniatkach týchto plemien nebola skúmaná.
Klinické príznaky pri týchto psoch sú podobné ako príznaky pozorované pri bežnej populácii psov pri predávkovaní (pozri časť 3.10 „Príznaky predávkovania“).

Liečba psov s vysokým počtom cirkulujúcich mikrofilárií môže niekedy viesť k výskytu reakcií z precitlivenosti, ako sú bledé sliznice, vracanie, tras, namáhavé dýchanie alebo nadmerné slinenie. Tieto reakcie sú spojené s uvoľňovaním bielkovín z mŕtvych alebo umierajúcich mikrofilárií a nie sú priamym toxickým účinkom lieku. Použitie pri psoch trpiacich mikrofilarémiou sa preto neodporúča.

V oblastiach s rizikom výskytu srdcových červov alebo v prípade, že je známe, že pes cestoval do a z oblastí s rizikom výskytu srdcových červov, sa pred použitím veterinárneho lieku odporúča veterinárna konzultácia, aby sa vylúčila prítomnosť akejkoľvek súbežnej infestácie Dirofilaria immitis. V prípade pozitívnej diagnózy je pred podaním lieku indikovaná adultícídna liečba.

Neboli vykonané žiadne štúdie s ťažko oslabenými psami alebo jedincami so závažne zníženou funkciou obličiek alebo pečene. Liek sa pre takéto zvieratá neodporúča alebo sa používa iba na základe posúdenia pomeru prínosu a rizika zodpovedným veterinárnym lekárom.

Pri psoch mladších ako 4 týždne je infekcia pásomnicou nezvyčajná. Liečba zvierat mladších ako 4 týždne kombinovaným liekom preto nemusí byť potrebná.

Tablety sú ochutené. Aby ste predišli náhodnému požitiu, uchovávajte tablety mimo dosahu zvierat.

Osobitné opatrenia, ktoré má urobiť osoba podávajúca liek zvieratám:
Po použití si umyte ruky.

Tento veterinárny liek môže byť škodlivý pri požití, najmä pre deti. Zabráňte náhodnému požitiu. Liek sa má podávať a uchovávať na bezpečnom mieste mimo dohľadu a dosahu detí. V prípade náhodného požitia tabliet, najmä dieťaťom, okamžite vyhľadajte lekársku pomoc a ukážte lekárovi písomnú informáciu pre používateľov alebo etiketu.

Osoby so známou precitlivenosťou na ktorúkoľvek zo zložiek by sa mali vyhýbať kontaktu s veterinárnym liekom.

Osobitné opatrenia na ochranu životného prostredia:
Neuplatňujú sa.

Ďalšie opatrenia:
Echinokokóza predstavuje nebezpečenstvo pre človeka. Vzhľadom na to, že echinokokóza je ochorenie podliehajúce hláseniu Svetovej organizácii pre zdravie zvierat (WOAH), konkrétne pokyny pre ošetrovanie a následný postup a pokyny na ochranu osôb je potrebné získať od kompetentného úradu (napr. odborníkov alebo parazitologických ústavov).

3.6	Nežiaduce účinky

Psy:

	Veľmi zriedkavé
(< 1 zviera/10 000 liečených zvierat, vrátane ojedinelých hlásení):
	- reakcie z precitlivenosti
- letargia
- svalový tremor, ataxia a kŕče
- vracanie, slinenie, hnačka a anorexia



[bookmark: _Hlk66891708]Hlásenie nežiaducich účinkov je dôležité. Umožňuje priebežné monitorovanie bezpečnosti veterinárneho lieku. Hlásenia sa majú zasielať prednostne prostredníctvom veterinárneho lekára buď držiteľovi rozhodnutia o registrácii alebo jeho miestnemu zástupcovi, alebo príslušnému národnému orgánu prostredníctvom národného systému hlásenia. Príslušné kontaktné údaje sa nachádzajú v písomnej informácii pre používateľov.

3.7	Použitie počas gravidity, laktácie, znášky

Gravidita a laktácia:
Bezpečnosť veterinárneho lieku bola stanovená počas gravidity a laktácie. Môže sa používať počas gravidity a laktácie.
Plodnosť:
Môže sa používať pri chovných zvieratách.




3.8	Interakcie s inými liekmi a ďalšie formy interakcií

Pri podávaní odporúčanej dávky makrocyklického laktónu selamektínu počas liečby veterinárnym liekom v odporúčanej dávke sa nepozorovali žiadne interakcie.
Aj keď sa to neodporúča, súbežné použitie tablety obsahujúcej kombináciu prazikvantel/milbemycínoxím so spot-on liekom obsahujúcim moxidektín a imidakloprid v odporúčaných dávkach po jednorazovej aplikácii bolo dobre tolerované v jednej experimentálnej štúdii so psami plemena bígl vo veku 11 mesiacov alebo staršími. Prechodné neurologické nežiaduce reakcie (slabá propriocepcia, ochabnuté predné a zadné končatiny, nekoordinovanosť, mierne chvenie a vysoká kroková chôdza iba zadných končatín) boli pozorované po súbežnom podávaní oboch liekov v inej štúdii uskutočnenej na šteniatkach vo veku 8-12 týždňov. Takéto príznaky však neboli v tejto štúdii pozorované po podaní samotného lieku. Bezpečnosť a účinnosť tejto kombinácie sa v terénnych štúdiách neskúmali.

Vzhľadom na absenciu ďalších štúdií je potrebná opatrnosť v prípade súbežného užívania lieku a akéhokoľvek iného makrocyklického laktónu. Taktiež neboli vykonané takéto štúdie pri plemenných zvieratách plemena kólia, príbuzných plemenách a ich krížencoch.

3.9	Cesty podania a dávkovanie

Na perorálne použitie.
Minimálna odporúčaná dávka: 0,5 mg milbemycínoxímu a 5 mg prazikvantelu na kg sa podáva jednorazovo.

Liek sa má podávať s krmivom alebo po ňom.
Praktické dávkovanie je v závislosti od živej hmotnosti psa nasledovné:

	Hmotnosť
	Počet tabliet

	5 – 25 kg
	1 tableta

	˃ 25 – 50 kg
	2 tablety

	˃ 50 – 75 kg
	3 tablety



Na zaistenie podania správnej dávky je potrebné čo najpresnejšie stanoviť živú hmotnosť, aby sa predišlo poddávkovaniu.

V prípadoch, keď sa liek používa na prevenciu infekcie srdcovými červami a zároveň je potrebná liečba proti cestódam, môže veterinárny liek nahradiť monovalentný veterinárny liek na prevenciu srdcovej dirofilariózy.

Na liečbu infekcií spôsobených Angiostrongylus vasorum sa má milbemycínoxím podávať štyrikrát v týždenných intervaloch. V prípadoch, kde je indikovaná súbežná liečba proti cestódam, odporúča sa ošetriť jedenkrát veterinárnym liekom a pokračovať monovalentným veterinárnym liekom obsahujúcim samotný milbemycínoxím počas zvyšných troch týždňov liečby.

V endemických oblastiach podávanie veterinárneho lieku každé štyri týždne zabráni angiostrongylóze znížením záťaže nezrelými dospelými (L5) a dospelými parazitmi, kde je indikovaná súbežná liečba proti cestódam.

Na liečbu Thelazia callipaeda sa má milbemycínoxím podávať v 2 dávkach s odstupom siedmich dní. V prípadoch, kde je indikovaná súbežná liečba proti cestódam, môže veterinárny liek nahradiť monovalentný veterinárny liek obsahujúci samotný milbemycínoxím.

3.10	Príznaky predávkovania (a ak je to potrebné, núdzové postupy, antidotá)

Pozorované nežiaduce reakcie sú rovnaké ako tie, ktoré sa pozorovali pri odporúčanej dávke (pozri časť 3.6 „Nežiaduce účinky“), ale sú výraznejšie.
3.11	Osobitné obmedzenia používania a osobitné podmienky používania vrátane obmedzení používania antimikrobiálnych a antiparazitických veterinárnych liekov s cieľom obmedziť riziko vzniku rezistencie

Neuplatňujú sa.

3.12	Ochranné lehoty

Netýka sa.

4.	FARMAKOLOGICKÉ ÚDAJE

4.1	ATCvet kód: QP54AB51

4.2	Farmakodynamika

Milbemycínoxím patrí do skupiny makrocyklických laktónov izolovaných z fermentácie Streptomyces hygroscopicus var. aureolacrimosus. Je účinný proti roztočom, proti larválnym a dospelým štádiám nematód, ako aj proti larvám Dirofilaria immitis.
Účinok milbemycínu súvisí s jeho účinkom na neurotransmisiu bezstavovcov: milbemycínoxím, podobne ako ivermektíny a iné milbemycíny, zvyšuje priepustnosť membrán nematód a hmyzu pre chloridové ióny prostredníctvom glutamátom riadených chloridových iónových kanálov (súvisiacich s receptormi GABAA a glycínu u stavovcov). To vedie k hyperpolarizácii neuromuskulárnej membrány, paralýze parazita vo forme ochabnutosti a usmrteniu.

Prazikvantel je acylovaný derivát pyrazino-izochinolínu. Prazikvantel je účinný proti cestódam a trematódam. Mení permeabilitu pre vápnik (prítok Ca2+) v membránach parazita, čo vyvoláva nerovnováhu v membránových štruktúrach, čo vedie k depolarizácii membrány a takmer okamžitej kontrakcii svalstva (tetánia). Rýchla vakuolizácia syncytiálneho tegumentu a následnej tegumentálnej dezintegrácii (tvorba pľuzgierikov) vedie k ľahšiemu vylúčeniu z gastrointestinálneho traktu alebo k úhynu parazita.

4.3	Farmakokinetika

Po perorálnom podaní prazikvantelu psom sa maximálne sérové ​​hladiny účinnej látky rýchlo dosiahnu (Tmax približne 0,5 – 8 hodín) a rýchlo klesajú (t½ približne 2,6 hodiny). Dochádza k výraznému efektu prvého prechodu pečeňou s veľmi rýchlou a takmer úplnou biotransformáciou, najmä na monohydroxylované (aj niektoré di- a trihydroxylované) deriváty, ktoré sú pred vylúčením väčšinou konjugované s glukuronidmi a/alebo sulfátmi. Väzba na plazmatické bielkoviny je približne 80 %. Vylučovanie je rýchle a úplné (približne 90 % za 2 dni); hlavnou cestou eliminácie sú obličky.

Po perorálnom podaní milbemycínoxímu psom sa maximálne plazmatické hladiny dosiahnu približne za 1 – 8 hodín a klesajú s polčasom rozpadu nemetabolizovaného milbemycínoxímu 1 – 5 dní. Biologická dostupnosť je približne 80 %.

5.	FARMACEUTICKÉ INFORMÁCIE

5.1	Závažné inkompatibility

Neuplatňujú sa.

5.2	Čas použiteľnosti

Čas použiteľnosti veterinárneho lieku zabaleného v neporušenom obale: 3 roky.


5.3	Osobitné upozornenia na uchovávanie

Uchovávať v pôvodnom obale.

5.4	Charakter a zloženie vnútorného obalu

2 alebo 4 tablety v blistroch OPA-Al-PVC/Al.
Kartónová škatuľka s 1 blistrom s 2 žuvacími tabletami.
Kartónová škatuľka s 1 blistrom so 4 žuvacími tabletami.
Kartónová škatuľka s 12 blistrami so 4 žuvacími tabletami.

Na trh nemusia byť uvedené všetky veľkosti balenia.

5.5	Osobitné bezpečnostné opatrenia na zneškodňovanie nepoužitých veterinárnych liekov, prípadne odpadových materiálov vytvorených pri používaní týchto liekov

Lieky sa nesmú likvidovať prostredníctvom odpadovej vody ani odpadu v domácnostiach.
Veterinárny liek nesmie kontaminovať vodné toky, pretože milbemycínoxím môže byť nebezpečný pre ryby a iné vodné organizmy.
Pri likvidácii nepoužitého veterinárneho lieku alebo jeho odpadového materiálu sa riaďte systémom spätného odberu v súlade s miestnymi požiadavkami a národnými zbernými systémami platnými pre daný veterinárny liek.

6.	NÁZOV DRŽITEĽA ROZHODNUTIA O REGISTRÁCII 

Pharma VIM Korlátolt Felelősségű Társaság

7.	REGISTRAČNÉ ČÍSLO(A)

96/011/MR/26-S

8.	DÁTUM PRVEJ REGISTRÁCIE

Dátum prvej registrácie: 24/04/2026

9.	DÁTUM  POSLEDNEJ REVÍZIE SÚHRNU CHARAKTERISTICKÝCH VLASTNOSTÍ LIEKU

03/2026

10.	KLASIFIKÁCIA VETERINÁRNEHO LIEKU

Výdaj lieku je viazaný na veterinárny predpis.

[bookmark: _Hlk73467306]Podrobné informácie o veterinárnom lieku sú dostupné v databáze liekov Únie (https://medicines.health.europa.eu/veterinary).



	ÚDAJE, KTORÉ MAJÚ BYŤ UVEDENÉ NA VONKAJŠOM OBALE

Kartónová škatuľka na 1x2, 1x4, 12x4 žuvacie tablety



1.	NÁZOV VETERINÁRNEHO LIEKU

Milbenin 12,5 mg/125 mg žuvacie tablety pre psy

2.	OBSAH ÚČINNÝCH LÁTOK

Jedna žuvacia tableta obsahuje:
Účinné látky:
Milbemycínoxím 	12,5 mg
Prazikvantel 		125,0 mg

3.	VEĽKOSŤ BALENIA

2 žuvacie tablety
4 žuvacie tablety
48 žuvacích tabliet

4.	CIEĽOVÉ DRUHY

Psy (s hmotnosťou najmenej 5 kg)

5.	INDIKÁCIE

Liečba zmiešaných infekcií dospelými cestódami a nematódami nasledujúcich druhov citlivých na prazikvantel a milbemycínoxím.
Liek sa môže použiť aj na prevenciu infestácie srdcovými červami (Dirofilaria immitis), ak je indikovaná súbežná liečba proti cestódam.
Pred použitím si prečítajte písomnú informáciu pre používateľov.

6.	CESTY PODANIA

Na perorálne použitie. Liek sa má podávať s jedlom alebo po jedle.
Pred použitím si prečítajte písomnú informáciu pre používateľov.

7.	OCHRANNÉ LEHOTY


8.	DÁTUM EXSPIRÁCIE

Exp. {mm/yyyy}

9.	OSOBITNÉ PODMIENKY NA UCHOVÁVANIE

Uchovávať v pôvodnom obale.



10.	OZNAČENIE „PRED POUŽITÍM SI PREČÍTAJTE PÍSOMNÚ INFORMÁCIU PRE POUŽÍVATEĽOV“

Pred použitím si prečítajte písomnú informáciu pre používateľov.

11.	OZNAČENIE „LEN PRE ZVIERATÁ“

Len pre zvieratá.

12.	OZNAČENIE „UCHOVÁVAŤ MIMO DOHĽADU A DOSAHU DETÍ“

Uchovávať mimo dohľadu a dosahu detí.

13.	NÁZOV DRŽITEĽA ROZHODNUTIA O REGISTRÁCII

Pharma VIM Korlátolt Felelősségű Társaság

14.	REGISTRAČNÉ ČÍSLO (ČÍSLA)

96/011/MR/26-S

15.	ČÍSLO VÝROBNEJ ŠARŽE

Lot {číslo}


MINIMÁLNE ÚDAJE, KTORÉ MAJÚ BYŤ UVEDENÉ NA MALOM VNÚTORNOM OBALE

Blister s 2 alebo 4 tabletami

1.	NÁZOV VETERINÁRNEHO LIEKU

Milbenin 12,5 mg/125 mg žuvacie tablety pre psy

2.	KVANTITATÍVNE ÚDAJE O ÚČINNÝCH LÁTKACH

Milbemycínoxím 	  12,5 mg
Prazikvantel 		125,0 mg

3.	ČÍSLO ŠARŽE

Lot {číslo}

4.	DÁTUM EXSPIRÁCIE

Exp. {mm/yyyy}


PÍSOMNÁ INFORMÁCIA PRE POUŽÍVATEĽOV

1.	Názov veterinárneho lieku

Milbenin 12,5 mg/125 mg žuvacie tablety pre psy
Milbenin 2,5 mg/25 mg žuvacie tablety pre malé psy a šteňatá

2.	Zloženie

Každá žuvacia tableta obsahuje:
                                   Žuvacie tablety                Žuvacie tablety 
                                   pre psy                             pre malé psy a šteňatá
Účinné látky:
Milbemycínoxím        12,5 mg                             2,5 mg
Prazikvantel              125,0 mg                           25,0 mg

Okrúhle, biele alebo takmer biele žuvacie tablety s rovnomerne rozloženým hnedastým pigmentom.

3.	Cieľové druhy

Milbenin 12,5 mg/125 mg žuvacie tablety pre psy:
Psy (s hmotnosťou najmenej 5 kg)

Milbenin 2,5 mg/25 mg žuvacie tablety pre malé psy a šteňatá:
Psy (malé psy a šteňatá s hmotnosťou najmenej 1 kg)

4.	Indikácie na použitie

Liečba zmiešaných infekcií dospelými cestódami a nematódami nasledujúcich druhov citlivých na prazikvantel a milbemycínoxím:
- Cestódy:
Dipylidium caninum
Taenia spp.
Echinococcus spp.
Mesocestoides spp.
- Nematódy:
Ancylostoma caninum
Toxocara canis
Toxascaris leonina
Trichuris vulpis
Crenosoma vulpis
Angiostrongylus vasorum (zníženie úrovne infekcie nezrelými dospelými (L5) a dospelými parazitmi, pozri špecifické liečebné a preventívne schémy ochorenia v časti 8. „Dávkovanie pre každý druh, cesty a spôsob podania lieku“)

Thelazia callipaeda (pozri špecifickú liečebnú schému v časti 8. „Dávkovanie pre každý druh, cesty a spôsob podania lieku“)

Liek sa môže použiť aj na prevenciu napadnutia srdcovými červami (Dirofilaria immitis), ak je indikovaná súbežná liečba proti cestódam.

5.	Kontraindikácie

Nepoužívajte žuvacie tablety Milbenin 12,5 mg/125 mg pre psy s hmotnosťou nižšou ako 5 kg.
Nepoužívajte žuvacie tablety Milbenin 2,5 mg/25 mg pre malé psy a šteňatá pre psy mladšie ako 2 týždne a/alebo s hmotnosťou nižšou ako 1 kg.
Nepoužívať v prípadoch precitlivenosti na účinnú látky alebo na niektorú z pomocných látok.

6.	Osobitné upozornenia

Osobitné upozornenia:
Odporúča sa súčasne liečiť všetky zvieratá žijúce v jednej domácnosti.
Ak sa potvrdí infekcia cestódou D. caninum, je potrebné zvážiť s veterinárnym lekárom súbežnú liečbu proti medzihostiteľom (ako sú blchy a vši), aby sa zabránilo opätovnej infekcii. Rezistencia parazitov na ktorúkoľvek konkrétnu triedu antihelmintík sa môže vyvinúť po častom a opakovanom používaní antihelmintík danej triedy.

Použitie lieku by malo nasledovať po zavedení vhodných diagnostických opatrení proti zmiešaným infekciám nematódami a cestódami s ohľadom na anamnézu a charakteristiky zvieraťa (napr. vek, zdravotný stav), prostredie (napr. psy v chovateľskej stanici, poľovné psy), kŕmenie (napr. prístup k surovému mäsu), geografickú polohu a cestovanie. Posúdenie podávania lieku psom s rizikom zmiešaných reinfekcií alebo v špecifických rizikových situáciách (ako sú zoonotické riziká) by mal vykonať zodpovedný veterinárny lekár. Pri použití tohto lieku by sa mali zohľadniť miestne informácie o citlivosti cieľových parazitov, ak sú k dispozícii.

Zbytočné používanie antiparazitík alebo ich používanie v rozpore s pokynmi uvedenými v súhrne charakteristických vlastností lieku môže zvýšiť selekčný tlak na rozvoj rezistencie a viesť k zníženiu účinnosti.

V USA bola hlásená rezistencia Dipylidium caninum na prazikvantel, ako aj prípady viacnásobnej liekovej rezistencie Ancylostoma caninum na milbemycínoxím.

Osobitné opatrenia na používanie pri cieľových druhoch:
Štúdie s milbemycínoxímom naznačujú, že bezpečnostná hranica pri psoch plemena kólia alebo príbuzných plemien s mutáciou MDR1 (-/-) je nižšia v porovnaní s normálnou populáciou. Pri týchto psoch sa má prísne dodržiavať odporúčaná dávka.
Tolerancia lieku pri mladých šteniatkach týchto plemien nebola skúmaná.
Klinické príznaky pri týchto psoch sú podobné ako príznaky pozorované pri bežnej populácii psov pri predávkovaní (pozri časť „Predávkovanie“).

Liečba psov s vysokým počtom cirkulujúcich mikrofilárií môže niekedy viesť k výskytu reakcií z precitlivenosti, ako sú bledé sliznice, vracanie, tras, namáhavé dýchanie alebo nadmerné slinenie. Tieto reakcie sú spojené s uvoľňovaním bielkovín z mŕtvych alebo umierajúcich mikrofilárií a nie sú priamym toxickým účinkom lieku. Použitie pri psoch trpiacich mikrofilarémiou sa preto neodporúča.

V oblastiach s rizikom výskytu srdcových červov alebo v prípade, že je známe, že pes cestoval do a z oblastí s rizikom výskytu srdcových červov, sa pred použitím veterinárneho lieku odporúča veterinárna konzultácia, aby sa vylúčila prítomnosť akejkoľvek súbežnej infestácie Dirofilaria immitis. V prípade pozitívnej diagnózy je pred podaním lieku indikovaná adultícídna liečba.

Neboli vykonané žiadne štúdie s ťažko oslabenými psami alebo jedincami so závažne zníženou funkciou obličiek alebo pečene. Liek sa pre takéto zvieratá neodporúča alebo sa odporúča používať iba na základe posúdenia pomeru prínosu a rizika zodpovedným veterinárnym lekárom.

Pri psoch mladších ako 4 týždne je infekcia pásomnicami nezvyčajná. Liečba zvierat mladších ako 4 týždne kombinovaným liekom preto nemusí byť potrebná.
Tablety sú ochutené. Aby sa predišlo náhodnému požitiu, uchovávajte tablety mimo dosahu zvierat.

Osobitné opatrenia, ktoré má urobiť osoba podávajúca liek zvieratám:
Po použití si umyte ruky.
Tento veterinárny liek môže byť škodlivý po požití, najmä pre deti. Zabráňte náhodnému požitiu. Liek sa má podávať a uchovávať na bezpečnom mieste mimo dohľadu a dosahu detí. V prípade náhodného požitia tabliet, najmä dieťaťom, okamžite vyhľadajte lekársku pomoc a ukážte lekárovi písomnú informáciu pre používateľov alebo etiketu.
Ľudia so známou precitlivenosťou na ktorúkoľvek zo zložiek by sa mali vyhýbať kontaktu s veterinárnym liekom.

Osobitné opatrenia na ochranu životného prostredia:
Neuplatňujú sa.

Ďalšie opatrenia:
Echinokokóza predstavuje nebezpečenstvo pre človeka. Vzhľadom na to, že echinokokóza je ochorenie podliehajúce hláseniu Svetovej organizácii pre zdravie zvierat (WOAH), konkrétne pokyny pre ošetrovanie a následný postup a pokyny na ochranu osôb je potrebné získať od kompetentného úradu (napr. odborníkov alebo parazitologických ústavov).

Gravidita a laktácia:
Bezpečnosť veterinárneho lieku bola stanovená počas gravidity a laktácie.
Môže sa používať počas gravidity a laktácie.

Plodnosť:
Môže sa používať pri chovných zvieratách.

Interakcie s inými liekmi a ďalšie formy interakcií:
Pri podávaní odporúčanej dávky makrocyklického laktónu selamektínu počas liečby veterinárnym liekom v odporúčanej dávke sa nepozorovali žiadne interakcie.
Hoci sa to neodporúča, súbežné použitie tablety obsahujúcej kombináciu prazikvantel/milbemycínoxím so spot-on liekom obsahujúcim moxidektín a imidakloprid v odporúčaných dávkach po jednorazovej aplikácii bolo dobre tolerované v jednej experimentálnej štúdii so psami plemena bígl vo veku 11 mesiacov a starších. Prechodné neurologické nežiaduce reakcie (slabá propriocepcia, ochabnuté predné a zadné končatiny, nekoordinovanosť, mierne chvenie a vysoká kroková chôdza iba zadných končatín) boli pozorované po súbežnom podávaní oboch liekov v inej štúdii uskutočnenej na šteniatkach vo veku 8-12 týždňov.  
Takéto príznaky však neboli v tejto štúdii pozorované po podaní samotného lieku. Bezpečnosť a účinnosť tejto kombinácie sa v terénnych štúdiách neskúmali.
Vzhľadom na absenciu ďalších štúdií je potrebná opatrnosť v prípade súbežného používania lieku a akéhokoľvek iného makrocyklického laktónu. Takéto štúdie neboli vykonané pri plemenných zvieratách plemena kólia, príbuzných plemenách a ich krížencoch.

Predávkovanie:
Pozorované nežiaduce reakcie sú rovnaké ako tie, ktoré sa pozorovali pri odporúčanej dávke (pozri časť „Nežiaduce účinky“), ale sú výraznejšie

Osobitné obmedzenia používania a osobitné podmienky používania:
Neuplatňujú sa.

Závažné inkompatibility:
Neuplatňujú sa.

7.	Nežiaduce účinky

Psy:
	Veľmi zriedkavé (< 1 zviera/10 000 liečených zvierat, vrátane ojedinelých hlásení):

	- reakcie z precitlivenosti
 - letargia
 - svalové trasenie, porucha koordinácie pohybov a kŕče
 - vracanie, slinenie, hnačka a anorexia


Hlásenie nežiaducich účinkov je dôležité. Umožňuje priebežné monitorovanie bezpečnosti veterinárneho lieku. Ak zistíte akékoľvek nežiaduce účinky, aj tie, ktoré ešte nie sú uvedené v tejto písomnej informácii pre používateľov, alebo si myslíte, že veterinárny liek je neúčinný, kontaktujte v prvom rade veterinárneho lekára. Nežiaduce účinky môžete oznámiť aj držiteľovi rozhodnutia o registrácii alebo jeho miestnemu zástupcovi prostredníctvom kontaktných údajov na konci tejto písomnej informácie alebo prostredníctvom národného systému hlásenia:
Ústav štátnej kontroly veterinárnych biopreparátov a liečiv
Biovetská 34
949 01 Nitra
Slovenská republika
Tel.: +421 37 69 33 541
e-mail: neziaduce_ucinky@uskvbl.sk
Webová stránka: www.uskvbl.sk ,  časť Farmakovigilancia

8.	Dávkovanie pre každý druh, cesty a spôsob podania lieku

Na perorálne použitie.
Minimálna odporúčaná dávka: 0,5 mg milbemycínoxímu a 5 mg prazikvantelu na kg sa podáva jednorazovo. Liek sa má podávať s krmivom alebo po ňom.

Praktické dávkovanie je v závislosti od živej hmotnosti psa nasledovné:

	Hmotnosť
	MILBENIN 2,5 mg/25 mg žuvacie
tablety pre malé psy a šteňatá
	MILBENIN 12,5 mg/125 mg žuvacie tablety pre psy

	1-5 kg
	1 žuvacia tableta
	

	˃ 5-25 kg
	
	1 žuvacia tableta

	˃ 25-50 kg
	
	2 žuvacie tablety

	˃ 50-75 kg
	
	3 žuvacie tablety



Na zaistenie podania správnej dávky je potrebné čo najpresnejšie stanoviť živú hmotnosť, aby sa predišlo poddávkovaniu.

V prípadoch, keď sa liek používa na prevenciu infekcie srdcovými červami a zároveň je potrebná liečba proti cestódam, môže tento veterinárny liek nahradiť monovalentný veterinárny liek na prevenciu infekcie srdcovými červami.

Na liečbu infekcií Angiostrongylus vasorum sa má milbemycínoxím podávať štyrikrát v týždenných intervaloch. Ak je indikovaná súbežná liečba proti cestódam, odporúča sa jednorazová liečba veterinárnym liekom a následná liečba monovalentným veterinárnym liekom obsahujúcim samotný milbemycínoxím počas zostávajúcich troch týždenných liečebných cyklov.

V endemických oblastiach podávanie veterinárneho lieku každé štyri týždne zabráni angiostrongylóze znížením záťaže nezrelými dospelými (L5) a dospelými parazitmi, kde je indikovaná súbežná liečba proti cestódam.

Na liečbu Thelazia callipaeda sa má milbemycínoxím podávať v 2 dávkach s odstupom siedmich dní. Ak je indikovaná súbežná liečba proti cestódam, môže tento veterinárny liek nahradiť monovalentný liek obsahujúci samotný milbemycínoxím.

9.	Pokyn o správnom podaní

Liek sa má podávať s jedlom alebo po jedle.
Nepoužívajte tento veterinárny liek, ak spozorujete viditeľné známky zhoršenia kvality.



10.	Ochranné lehoty

Neuplatňujú sa.

11.	Osobitné opatrenia na uchovávanie

Uchovávať mimo dohľadu a dosahu detí.
Uchovávať v pôvodnom obale.
Nepoužívať tento veterinárny liek po dátume exspirácie uvedenom na blistri a škatuľke po Exp. Dátum exspirácie sa vzťahuje na posledný deň v uvedenom mesiaci.

12.	Špeciálne opatrenia na likvidáciu

Nelikvidujte lieky odpadovou vodou alebo domovým odpadom.
Tento veterinárny liek nesmie kontaminovať vodné toky, pretože milbemycínoxím môže byť nebezpečný pre ryby a iné vodné organizmy.

Pri likvidácii nepoužitého veterinárneho lieku alebo jeho odpadového materiálu sa riaďte systémom spätného odberu v súlade s miestnymi požiadavkami a národnými zbernými systémami platnými pre daný veterinárny liek.
O spôsobe likvidácie liekov, ktoré už nepotrebujete, sa poraďte s veterinárnym lekárom alebo lekárnikom.

13.	Klasifikácia veterinárnych liekov

Výdaj lieku je viazaný na veterinárny predpis.

14.	Registračné čísla a veľkosti balenia

96/010/MR/26-S
96/011/MR/26-S

Kartónová škatuľka s 1 blistrom s 2 žuvacími tabletami.
Kartónová škatuľka s 1 blistrom so 4 žuvacími tabletami.
Kartónová škatuľka s 12 blistrami so 4 žuvacími tabletami.

Na trh nemusia byť uvedené všetky veľkosti balenia.

15.	Dátum poslednej revízie písomnej informácie pre používateľov

03/2026

Podrobné informácie o veterinárnom lieku sú dostupné v databáze liekov Únie
(https://medicines.health.europa.eu/veterinary).

16.	Kontaktné údaje

Držiteľ rozhodnutia o registrácii :
Pharma VIM Korlátolt Felelősségű Társaság, 1029 Budapest, Pipiter Utca 5., Maďarsko

Výrobca zodpovedný za uvoľnenie šarže:
Vim Spectrum SRL, 547367 Corunca, č. 409., Rumunsko

